CELEX: 62011TN0484
Language: fi
Date: 2011-09-08 00:00:00
Title: Asia T-484/11: Kanne 8.9.2011 — Skyhawke Technologies v. SMHV — British Sky Broadcasting ja Sky IP (SKYCADDIE)

29.10.2011   
            
            
               FI
            
            
               Euroopan unionin virallinen lehti
            
            
               C 319/27
            
         Kanne 8.9.2011 — Skyhawke Technologies v. SMHV — British Sky Broadcasting ja Sky IP (SKYCADDIE)
   (Asia T-484/11)
   2011/C 319/55
   Kannekirjelmän kieli: englanti
   
      Asianosaiset
   
   
      Kantaja: Skyhawke Technologies, LLC (Yhdysvallat) (edustajat: asianajajat K. Gilbert ja M. Blair)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   
      Vastapuolet valituslautakunnassa: British Sky Broadcasting Group plc (Isleworth, Yhdistynyt kuningaskunta) ja Sky IP International Ltd (Isleworth, Yhdistynyt kuningaskunta)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan sisämarkkinoiden harmonisointiviraston (tavaramerkit ja mallit) neljännen valituslautakunnan asiassa R 501/2010-4 28.6.2011 tekemän päätöksen ja
            
         
               —
            
            
               velvoittamaan vastaajan ja vastapuolina valituslautakunnassa olleet yhtiöt vastaamaan omista oikeudenkäyntikuluistaan ja korvaamaan kantajan oikeudenkäyntikulut.
            
         
      Oikeudelliset perusteet ja pääasialliset perustelut
   
   
      Yhteisön tavaramerkin hakija: Kantaja.
   
      Haettu yhteisön tavaramerkki: Sanamerkki ”SKYCADDIE” luokkiin 9, 25, 28 ja 41 kuuluvia tavaroita ja palveluita varten — yhteisön tavaramerkkihakemus nro 4264685.
   
      Sen tavaramerkki- tai merkkioikeuden haltija, johon väitemenettelyssä on vedottu: Vastapuolet valituslautakunnassa.
   
      Tavaramerkki- tai merkkioikeus, johon väitemenettelyssä on vedottu: Sanamerkki ”SKY”, joka on rekisteröity yhteisön tavaramerkki nro 3203411 luokkiin 9, 16, 18, 25, 28, 35, 41 ja 42 kuuluvia tavaroita ja palveluja varten, sanamerkki ”SKY”, joka on Yhdistyneessä kuningaskunnassa rekisteröity tavaramerkki nro 2302176B luokkiin 9, 28, 36, 41, 42, 43 ja 45 kuuluvia tavaroita ja palveluja varten, mustavalkoinen kuviomerkki ”SKY”, joka on rekisteröity yhteisön tavaramerkki nro 3166337 luokkiin 9, 16, 18, 25, 28, 35, 38, 41 ja 42 kuuluvia tavaroita ja palveluja varten, sanamerkki ”SKY”, joka on Yhdistyneessä kuningaskunnassa rekisteröity tavaramerkki nro 2044507A luokkiin 18, 25 ja 28 kuuluvia tavaroita ja palveluja varten, mustavalkoinen kuviomerkki ”SKY”, joka on Yhdistyneessä kuningaskunnassa rekisteröity tavaramerkki nro 2197682 luokkiin 9, 16, 18, 25, 28, 35, 38, 41 ja 42 kuuluvia tavaroita ja palveluja varten, laajalti tunnettu brittiläinen tavaramerkki ”SKY” luokkiin 9, 16, 28, 38 ja 41 kuuluvia tavaroita ja palveluita varten, rekisteröimätön brittiläinen tavaramerkki ”SKY” luokkiin 9, 16, 28, 38 ja 41 kuuluvia tavaroita varten.
   
      Väiteosaston ratkaisu: Väite hyväksytään ja yhteisön tavaramerkkihakemus hylätään kokonaisuudessaan.
   
      Valituslautakunnan ratkaisu: Valitus hylätään.
   
      Kanneperusteet: Neuvoston asetuksen N:o 207/2009 8 artiklan 1 kohdan b alakohtaa on rikottu, koska valituslautakunta ei (i) katsonut, että tavaramerkkien välillä oli riittäviä visuaalisia, auditiivisia ja merkityssisällöllisiä eroavaisuuksia erityisesti sikäli kuin kyse on valituslautakunnan tavaramerkkien merkityssisällöstä tekemästä arvioinnista, eikä (ii) ottanut asianmukaisesti huomioon kyseessä olevien tavaroiden keskivertokuluttajan huomiokyvyn tasoa.